XXIII Мінская міжнародная кніжная выстава-кірмаш стала значнай падзеяй Мінская кніжная выстава стварае дабро і ўмацоўвае супрацоўніцтва паміж краінамі. Такое меркаванне выказала Міністр інфармацыі Беларусі Лілія Ананіч на цырымоніі адкрыцця XXIII Мінскай міжнароднай кніжнай выставы-кірмашу. Паводле слоў міністра інфармацыі, акрамя таго, што кніга з’яўляецца крыніцай ведаў, яна нясе ў сабе магутны гуманітарны пачатак супрацоўніцтва. Намеснік кіраўніка Адміністрацыі Прэзідэнта Ігар Бузоўскі зачытаў прывітальнае слова кіраўніка дзяржавы, накіраванае гасцям ХХIII Мінскай міжнароднай кніжнай выставы-кірмашу і Міжнароднага сімпозіума літаратараў “Пісьменнік і час”.